[{"text_idx": "#000001", "text": "Ar o\u0302l llwyddiant ysgubol y ffilm yng Ngwobrau BAFTA Cymru wythnos diwethaf, fe fydd ffilm ddogfen gerddoriaeth \u2018Anorac yn cael ei dangos yng ngw\u0302yl gerddoriaeth ryngwladol Womex yr wythnos hon."}, {"text_idx": "#000002", "text": "Yn wreiddiol, roedd y cyflwynydd Huw Stephens wedi dweud wrth Y Selar ei fod yn pryderu na fydd modd rhyddhau\u2019r ffilm yn rhyngwladol yn y dyfodol oherwydd cymhlethodod yngly\u0302n a\u0302\u2019r hawliau cerddoriaeth tu allan i\u2019r DU."}, {"text_idx": "#000003", "text": "Bellach, dywed Huw a chyfarwydd wrth y ffilm, Gruff Davies, bod datblygiadau pellach yn golygu bod \u2018Anorac\u2019 i\u2019w weld yn Womex wedi\u2019r cyfan."}, {"text_idx": "#000006", "text": "Dangoswyd y ffilm yn wreiddiol mewn nifer fach o sinema\u0302u, cyn iddo gael ei ddarlledu ar S4C yn gynharach eleni ac roedd canmoliaeth eang iddi."}, {"text_idx": "#000007", "text": "Roedd y ffilm wedi\u2019i enwebu ar gyfer 6 o wobrau BAFTA Cymru i gyd sef yn y categori \u2018Golygu\u2019; \u2018Cyfarwyddwr: Ffeithiol\u2019; \u2018Nodwedd/Ffilm Deledu\u2019; \u2018Ffotograffiaeth: Ffeithiol\u2019; \u2018Cyflwynydd\u2019; a \u2018Sain\u2019."}, {"text_idx": "#000009", "text": "\u201cMae\u2019n wych bod Anorac fel ffilm annibynnol iaith Gymraeg am gerddoriaeth wedi ennill cymaint o wobrau Bafta Cymru\u201d meddai Huw Stephens wrth Y Selar wrth ymateb i\u2019r gwobrau."}, {"text_idx": "#000011", "text": "Fel y bwriad gwreiddiol, bydd y ffilm yn cael ei dangos yng ngw\u0302yl gerddoriaeth ryngwladol Womex yn Tampere, Y Ffindir yr wythnos hon \u2013 bydd i\u2019w gweld yn y Llyfrgell, yn Neuadd Tampere, heddiw, fory a drennydd."}, {"text_idx": "#000012", "text": "\u201cMae perfformiadau y cerddorion i gyd yn wych, a alla\u2019i weld pobl yn gwylio Anorac fyddai ddim yn gwybod amdanynt cyn gwylio\u201d ychwanegodd Huw."}, {"text_idx": "#000013", "text": "Bydd cyfle arall i weld y ffilm ar S4C hefyd nos Sadwrn yma, 26 Hydref, am 23:30 ac ar Iplayer am gyfnod wedi hynny."}]